AQShlik videobloger Samsung Galaxy S6’ni mikroto‘lqinli pechda zaryadlashga urindi (video)

AQShlik videobloger Samsung Galaxy S6 mikroto‘lqinli pechda zaryadlanish-zaryadlanmasligini tekshirib ko‘rmoqchi bo‘ldi, deb yozadi “Mail.ru”.

Birinchi urinish besh soniya bilan cheklandi. Shunisi hayratlanarliki, akkumulyator zaryadi nafaqat ko‘paymadi, balki 74 foizdan 69 foizgacha tushib ketdi ham. Keyingi urinishda telefon pechda kamroq vaqt o‘tkazgan bo‘lsa-da, quvvati yana 5 foizga kamaydi.
Nashr ta’kidlashicha, mikroto‘lqinli pechga “safar” Janubiy Koreya kompaniyasi flagmani ishlashiga hech qanday ta’sir o‘tkazmadi. Smartfon yondi, sensorli ekrani ishladi, hech qayeri shishib qolmadi va erib ketmadi.